Tompo uluss
Tompo uluss on 2. järgu haldusüksus (rajoon) Venemaa Sahha Vabariigis. Halduslikult jaguneb uluss kaheksaks naslegiks. Suurim asula ja halduskeskus on Handõga alev, kus elab ligi pool ulussi elanikest. Suuremad asulad on veel Krest-Haldžai ja Džebariki-Haja. 2002. aasta rahvaloenduse andmeil oli ulussi elanike arv 15 275, neist 48% venelased, 35% jakuudid ja 6% eveenid. Ulussis kehtib Vladivostoki aeg (UTC+10, MSK+7).